SAN ESTEBAN, Ilocos Sur – Nasarakan ti maysa nga agkolkolekta iti basura a nakabitin iti maysa a kayo sadiay Barangay Cabaroan ditoy nga ili idi agsapa ti Disiembre 9.
Nabigbig ti biktima a ni Jomar Tamayo y Guzman, 24, baro, ken residente iti nadakamat a barangay.
Naammuan iti report a nasukalan ti maysa a Joaquin Castro, Sr., 85, a nakabitin ni Tamayo a natalian ti tengngedna iti madre de cacao a masarakan iti katurodan a paset ti nasao a barangay.
Saan a nailanad iti report no ania ti motibo ni Tamayo a nangkettel iti biagna ngem inlatak dagiti kakabagianna a manmano nga aggawid ti biktima ken maysa a mannugal.
Nupay kasta, napakatan ni Tamayo iti post mortem examination tapno maammuan no adda foul play iti pannakatayna.#
ilo_Latn ilo_Latn ilo_Latn ilo_Latn ilo_Latn